
Parlamentul României

Camera Deputaților

	Comisia juridică, de disciplină și imunități

                         7c-13/772/2026
	
	


Plx 576/2026
CĂTRE,
Biroul permanent al Camerei Deputaților
Vă înaintăm, alăturat, RAPORTUL asupra Propunerii legislative pentru aprobarea Deciziei Consiliului (UE, Euratom) 2026/1296, adoptată la Bruxelles, la 26 mai 2026, de modificare a Actului privind alegerea membrilor Parlamentului European prin vot universal direct, anexat la Decizia 76/787/CECO, CEE, Euratom a Consiliului din 20 septembrie 1976, trimisă spre dezbatere în fond Comisiei juridice, de disciplină şi imunităţi, cu adresa Plx. 576/2026. 

PREȘEDINTE,

  Prof.univ. dr. Liviu Bogdan CIUCĂ

Parlamentul României

Camera Deputaților

	Comisia juridică, de disciplină și imunități

7c-13/772/2026
	                                 București, 15 septembrie 2026 

                                   Plx. 576/2026
	

	
	


RAPORT

asupra 

Propunerii legislative pentru aprobarea Deciziei Consiliului (UE, Euratom) 2026/1296, adoptată la Bruxelles, la 26 mai 2026, de modificare a Actului privind alegerea membrilor Parlamentului European prin vot universal direct, anexat la Decizia 76/787/CECO, CEE, Euratom a Consiliului din 20 septembrie 1976

În conformitate cu prevederile art.95 și ale art. 118 alin. (3) din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a fost sesizată spre dezbatere în fond, în procedură de urgență, cu Propunerea legislativă pentru aprobarea Deciziei Consiliului (UE, Euratom) 2026/1296, adoptată la Bruxelles, la 26 mai 2026, de modificare a Actului privind alegerea membrilor Parlamentului European prin vot universal direct, anexat la Decizia 76/787/CECO, CEE, Euratom a Consiliului din 20 septembrie 1976, transmisă cu adresa Plx 576/2026 din 14 septembrie 2026. 
Camera Deputaților este primă Cameră sesizată, potrivit art. 75 alin. (1) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare.
Inițiativa are ca obiect de reglementare aprobarea Deciziei Consiliului (UE, Euratom) 2026/1296 din 26 mai 2026, adoptată la Bruxelles, la 26 mai 2026, privind modificarea Actului privind alegerea membrilor Parlamentului European prin vot universal direct, anexat la Decizia 76/787/CECO, CEE, Euratom a Consiliului din 20 septembrie 1976, prin care se permite delegarea votului de către femeile membre în Parlamentul European, în perioada sarcinii sau după naştere. 

Modificarea a fost aprobată în unanimitate de Consiliu la 26 mai 2026, la propunerea Parlamentului European. 
Consiliul Legislativ a avizat favorabil propunerea legislativă, prin avizul nr. 802/2026.
În conformitate cu dispozițiile art.62 din Regulamentul Camerei Deputaților, republicat, cu modificările ulterioare, membrii Comisiei juridice, de disciplină și imunități au examinat propunerea legislativă în ședința desfășurată în data de 15 septembrie 2026.
Membrii comisiei au fost prezenți la ședință conform listei de prezență. 


În urma dezbaterilor, Comisia juridică, de disciplină și imunități a hotărât, cu majoritate de voturi, să propună plenului Camerei Deputaților adoptarea Propunerii legislative pentru aprobarea Deciziei Consiliului (UE, Euratom) 2026/1296, adoptată la Bruxelles, la 26 mai 2026, de modificare a Actului privind alegerea membrilor Parlamentului European prin vot universal direct, anexat la Decizia 76/787/CECO, CEE, Euratom a Consiliului din 20 septembrie 1976.

În raport cu obiectul și conținutul reglementării, propunerea legislativă face parte din categoria legilor ordinare.
	PREȘEDINTE,

  Prof.univ. dr. Liviu Bogdan CIUCĂ

	
	                            SECRETAR, 

                           Petre Emanoil NEAGU 

	
	
	


Dr. Alina Grigorescu

Consilier parlamentar

